Evropsko prvenstvo u nogometu 1992 - nokaut faza
Evropsko prvenstvo u nogometu 1992 - nokaut faza je bilo nogometno takmičenje koje se igralo u sklopu Evropskog prvenstva 1992. a koje se odigralo u Švedskoj. Takmičenje u nokaut fazi se odigralo od 21. do 26. juna 1992. godine. U nokaut fazi nalazile su se četiri reprezentacije: Njemačka, Holandija, Švedska i Danska. Njemačka i Danska kao pobjednici polufinalnih utakmica odigrali su finale na stadionu Ullevi u Göteborgu. Rezultatom 2–0 Danska je bila uspješnija te prvi put u svojoj historiji osvojila šampionsku titulu.